4.0 คืออะไร?
4.0 ตาม ที่รัฐบาลบอกคือ การก้าวสู่เศรษฐกิจที่ขับเคลื่อนด้วยนวัตกรรม แต่ตอนนี้ 4.0 คือ การที่คนรอรถเมล์โดยไม่รู้ว่าจะมาเมื่อไร 4.0 คือ การขึ้นแท็กซี่แล้วโดนบอกว่าแก๊สหมด 4.0 คือ การรอด่านเข้าเมืองที่ดอนเมือง 5 ชั่วโมง 4.0 คือ การที่เราต้องเดินบนถนน และให้แผงลอยขายบนทางเท้า 4.0 คือ รายการเดินหน้าประเทศไทยมา ต้องเปลี่ยนช่อง.. แต่ช่องอื่นดันมีรายการนี้เหมือนกัน
7 ส.ค. 2560

4.0 ตาม ที่รัฐบาลบอกคือ การก้าวสู่เศรษฐกิจที่ขับเคลื่อนด้วยนวัตกรรม
แต่ตอนนี้
4.0 คือ การที่คนรอรถเมล์โดยไม่รู้ว่าจะมาเมื่อไร
4.0 คือ การขึ้นแท็กซี่แล้วโดนบอกว่าแก๊สหมด
4.0 คือ การรอด่านเข้าเมืองที่ดอนเมือง 5 ชั่วโมง
4.0 คือ การที่เราต้องเดินบนถนน และให้แผงลอยขายบนทางเท้า
4.0 คือ รายการเดินหน้าประเทศไทยมา ต้องเปลี่ยนช่อง.. แต่ช่องอื่นดันมีรายการนี้เหมือนกัน
ดูเหมือนว่าตอนนี้รัฐบาลจะมองกลับกัน เอา 1.0 ไปเป็น 4.0 และ เอา 4.0 ไปเป็น 1.0
แล้ว 1.0 คืออะไร
1.0 คือ นวัตกรรมที่ทำให้ รู้ว่าเราต้องรอรถเมล์ของเราอีกนานเท่าไร
1.0 คือ นวัตกรรมที่ทำให้ เราเป็นฝ่ายเลือกแท็กซี่ ไม่ใช่แท็กซี่เป็นฝ่ายเลือกเรา
1.0 คือ นวัตกรรมที่ทำให้ การตรวจคนเข้าเมืองเป็นระบบอัตโนมัติมากขึ้น
1.0 คือ นวัตกรรมที่ทำให้ คนขายแผงลอยอยากย้ายเข้ามาขายในโลกออนไลน์
1.0 คือ นวัตกรรมที่ทำให้ ดูรายการอื่นบนอินเตอร์เน็ต..ที่ไม่ใช่รายการเดินหน้าประเทศไทย
ข้อมูลจาก ขสมก ในกรุงเทพมีรถเมล์ไม่มีแอร์ 1,543 คัน รถเมล์มีแอร์ 1,011 คัน รู้หรือไม่ว่าต้นทุนการเดินรถของรถเมล์ไม่มีแอร์คือ 10,799 บาทต่อวัน ส่วนรถเมล์มีแอร์คือ 11,286 บาทต่อวัน
เห็นตัวเลขนี้ก็ไม่รู้ว่าจะยังคงอนุรักษ์รถเมล์ไม่มีแอร์เอาไว้ทำอะไร และรู้สึกว่ารถเมล์ที่เห็นเป็นรถเมล์คันเดียวกันกับเมื่อ 20 ปีที่แล้ว
ในกรุงเทพมีคนขับแท็กซี่ 74,000 คน โดยเฉลี่ยแล้วมีคนโดยสารด้วยแท็กซี่ อย่างน้อย 900,000 เที่ยวต่อวัน
ใน 1 ปี จะมีการเดินทางด้วยแท็กซี่ของคนกรุงเทพมากถึง 324 ล้านเที่ยว ถ้าการโดยสาร 1 ครั้ง จะโดนแท็กซี่ปฏิเสธไป 3 ครั้ง แปลว่าแท็กซี่จะปฏิเสธคนทั้งหมดเกือบ 1,000 ล้านเที่ยวใน 1 ปี
ท่าอากาศยานไทยเป็นบริษัทที่ใหญ่สุดอันดับ 2 ในตลาดหลักทรัพย์แห่งประเทศไทย รองจาก ปตท. มูลค่าบริษัททั้งหมด 760,000 ล้านบาท มีกำไร 19,571 ล้านบาทในปีที่แล้ว
แต่ไม่มีเศษเงินมาปรับปรุงห้องน้ำให้สะอาด หรือจ้างแม่บ้านให้มากขึ้นมาทำความสะอาดห้องน้ำ
คนไทยกำลังเปลี่ยนที่ขายจากหน้าร้าน มาก้าวเข้าสู่การขายของในโลกออนไลน์ แต่รัฐบาลกำลังขู่ว่าใครจ่ายเงินให้เฟซบุ๊ค หรือ Youtube อาจจะทำผิดกฎหมายนะ
ดูเหมือนว่ารัฐบาลจะหวังให้คนเลิกดู Youtube เฟซบุ๊ค และให้กลับมาดูรายการเดินหน้าประเทศไทย เพื่อที่จะได้ก้าวไป 4.0 ตามแบบที่รัฐบาลอยากให้เป็น..
สุดท้ายขอเป็นกำลังใจให้นายกตู่ รู้ว่ามันไม่ได้เกี่ยวกับท่านนายกโดยตรง เกี่ยวกับองค์กรรัฐหลายหน่วยงาน แต่รีบๆหน่อยเถอะน้องอิมเมจรอไม่ไหวแล้ว รักนะจึงพูดตรงๆ ❤️ #ทีมลุงตู่